Document ID: 31992D0002

31992D0002
L 001/22
JURNALUL OFÍCIAL AL UNIUNII EUROPENE
DECIZIA COMISIEI
din 4 decembrie 1991
de modificare a Deciziei 82/734/CEE a Consiliului privind lista unităților din Elveția autorizate pentru importul de carne proaspătă în Comunitate
(92/2/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (1), astfel cum a fost modificată ultima dată prin Directiva 91/497/CEE (2), în special articolul 4 alineatul (1) și articolul 18 alineatul (1),
având în vedere Directiva 77/96/CEE a Consiliului din 21 decembrie 1976 privind examinarea în vederea detectării trichinelor în cazul importului de carne proaspătă de animale domestice din specia porcină provenind din țări terțe (3), astfel cum a fost modificată ultima dată prin Directiva 89/321/CEE a Comisiei (4), în special articolul 4,
întrucât procedura ce trebuie respectată în vederea modificării sau completării listei unităților din țări terțe autorizate pentru importul de carne proaspătă în Comunitate a fost stabilită de Decizia 90/13/CEE a Comisiei (5);
întrucât lista unităților din Elveția autorizate pentru importul de carne proaspătă în Comunitate a fost stabilită inițial de Decizia 82/734/CEE a Consiliului (6), astfel cum a fost modificată ultima dată prin Decizia C(91)1066 a Comisiei din 30 mai 1991 (7);
întrucât o inspecție de rutină efectuată în conformitate cu articolul 5 din Directiva 72/462/CEE și cu articolul 2 alineatul (1) din Decizia 86/474/CEE a Comisiei din 11 septembrie 1986 privind aplicarea controalelor la fața locului efectuate în cadrul regimului aplicabil la importul de animale din speciile bovină și porcină, precum și de carne proaspătă provenind din țări terțe (8) a dovedit că nivelul de igienă din anumite unități a suferit modificări de la ultima inspecție;
întrucât ar trebui modificată în consecință lista unităților,
ADOPTĂ PREZENTA DECIZIE:
Articolul 1
Anexa la Decizia 82/734/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 4 decembrie 1991.

Labels: 0
18
17